Festen

Festen er en dansk film av Thomas Vinterberg fra 1998. Det er den første dogmefilmen og forteller om en familiefest, hvor mye fortrengt kommer opp til overflaten. Temaet som går igjen er dobbeltmoral, fortielse, fortrengning av seksuelle overgrep, og familiens ytre fasade. Filmen er opptatt i den danske kulturkanonen.


== Handlingsreferat ==
Helge, en høyt respektert forretningsmann og familiens patriark, feirer sin 60-årsdag ved deres familie-drevne hotell. Til stede under feiringen er blant annet hans kone Else, deres eldste sønn Christian, deres yngre sønn Michael, og deres bereiste datter Helene. Et annet søsken, Linda, hadde nylig begått selvmord ved det samme hotellet. Det var Helene som oppdaget Lindas selvmordsbrev, men hun gjemte dette brevet etter å ha blitt alt for opprørt over det ikke-avslørte innholdet. Samtidig har Michael problemer med sin kone, som han tidligere hadde forlatt i en veikant sammen med de tre barna deres. Senere slår han til Michelle, en servitør ved familiens hotell, etter at hun trekker ham til side for å diskutere at han hadde impregnert henne under en affære.
Under en tale anklager Christian faren deres for å ha misbrukt både ham og tvilling-søsteren Linda seksuelt når de var barn. Etter en innledende sjokkert stillhet fortsetter festlighetene som vanlig, mens gjestene bestemmer seg for å overse hendelsen i ren fornektelse. Men Helge trekker Christian til side for en forvirret samtale, angående anklagene hans. Han stiller spørsmål ved motivene hans for å baktale Helge på denne måten, og Christian ser ut til å trekke tilbake alle anklagene. Christian blir imidlertid ansporet til ytterligere handling av en kokk ved navn Kim, en annen ansatt ved hotellet (spilt av Bjarne Henriksen) en tidligere barndomsvenn, som også kjenner til disse overgrepene. Christian fortsetter derfor å anklage Helge, for å ha forårsaket Lindas dødsfall gjennom trauma forårsaket av overgrepene.
For å forverre dagens problemer ytterligere, dukker Helenes mørk-hudede kjæreste Gbatokai (spilt av Gbatokai Dakinah) opp. Else kommer senere med en tale. hvor hun kommer med en rekke fornærmende kommentarer mot hennes egne barn, og anklager Christian for å ha en over-aktiv fantasi. Christian anklager deretter Else for å ha visst om farens overgrep mot barna deres, men aldri grepet inn. Michael og to andre gjester kaster ut Christian ut av hotellet, ettersom alle gjestene fremdeles benekter hendelsene og blir sinte på Christian. Når Christian kommer seg inn igjen, slår de ham ned og binder ham til et tre i en skog i nærheten av hotellet. Pia oppdager Lindas selvmordsbrev, og gir dette til Christian.


== Medvirkende ==

Ulrich Thomsen
Henning Moritzen
Thomas Bo Larsen
Paprika Steen
Birthe Neumann
Trine Dyrholm
Helle Dolleris
Therese Glahn
Klaus Bondam
Bjarne Henriksen
Lasse Lunderskov
Linda Laursen


== Priser ==
1999 – Robertprisen for årets danske spillefilm
1999 – Bodilprisen for beste danske film


== Referanser ==


== Eksterne lenker ==
(en) Festen på Internet Movie Database 
(no) Festen hos Filmfront 
(sv) Festen i Svensk Filmdatabas 
(da) Festen i Danmark Nationale Filminstitut 
(fr) Festen på Allociné 
(nl) Festen på MovieMeter 
(en) Festen på AllMovie 
(en) Festen på Turner Classic Movies 
(en) Festen på Rotten Tomatoes 
(en) Festen på Metacritic